Les Biblioteques Municipals tanquen la progració de març amb el Mercat del Bescanvi de Llibres, el 27 de març
2025-07-24

Com cada últim dijous de mes, el Mercat del Bescanvi de Llibres torna a la Casa de Cultura de Burjassot. L’equip de les Biblioteques Municipals ha programat novament esta activitat mensual de foment de la lectura que és de les més demandades per la ciutadania ja que té l’oportunitat de llegir nous llibres sense necessitat de gastar-se diners.

La cita serà el dijous que ve, 27 de març, de 17.00 a 19.00 hores, en la planta baixa de la Casa de Cultura. En el Mercat del Bescanvi de Llibres es poden intercanviar llibres ja llegits per nous que es vulguen descobrir.

L’objectiu d’esta activitat és fomentar el plaer de llegir a través de l’intercanvi de llibres, a qualsevol edat, ja que, tal com assenyalen des de les Biblioteques, sempre hi ha un nou llibre per a una nova lectora o lector.